Sami Helenius (tanssija)

Sami Helenius (s. 25. heinäkuuta 1977 Kaarina) on suomalainen tanssija. Helenius on voittanut puolisonsa Jutta Heleniuksen (o.s. Markkanen) kanssa kolme SM-pronssimitalia 10-tanssissa amatööriluokassa vuosina niin 2003–2005. Ammattilaisluokassa pari on voittanut myös 10-tanssin SM-kultaa. Vuonna 2009 hän oli ensimmäisen kerran mukana Tanssii tähtien kanssa -ohjelmassa, parinaan Rosa Meriläinen. Helenius ja Meriläinen sijoittuivat kilpailussa kolmanneksi. Hän on ollut mukana ohjelmassa myös vuonna 2010 Satu Silvon, vuonna 2011 Satu Ruotsalaisen, vuonna 2012 Sari Multalan, vuonna 2017 Hanna Sumarin, vuonna 2018 Marita Taavitsaisen ja vuonna 2019 Einin tanssiparina. Vuonna 2020 hän osallistui kilpailuun Virpi Sarasvuon kanssa, ja pari voitti kilpailun.

Lähteet 

Suomalaiset kilpatanssijat
Vuonna 1977 syntyneet
Elävät henkilöt